ובקינז

וובקינז (באנגלית Webkinz) הן בובות פרווה שפורסמו במקור על ידי חברת גאנז (Ganz) הקנדית ב-29 באפריל 2005, והפכו ללהיט מצליח ברחבי אירופה ובמיוחד בצפון אמריקה. לכל בובת וובקינז שרוכשים יש "קוד סודי", המאפשר לקונה להירשם למשחק "העולם של וובקינז" (Webkinz world) ולגדל בו חיית מחמד וירטואלית.

ישנם סוגים רבים של חיות מחמד של וובקינז, וביניהם: צפרדעים, כלבים, חתולים, דובים, פילים, סוסים, היפופוטמים, ארנבים, דגים, ברווזים, נמרים, חיות בדיוניות ועוד. לאתר וובקינז גרסאות במספר שפות, כולל בעברית מאז אוגוסט 2009, ובו פעילויות רבות לילדים כגון: הרווחת כסף עבור חיית המחמד, קניית מוצרים עבורן, משחקים חינוכיים, לימוד אנגלית וידע כללי, ועיצוב חדרה של חיית המחמד. באתר יש צ'אט בטיחותי לילדים שבו לא מוצגים תכנים לא חינוכיים, אלא הצ'אט נותן לילד משפטים שרק אותם יוכל להגיד לחבריו. ניתן גם לאפשר צ'אט חופשי בכמה מקומות, ביניהם בבית העץ של וובקינז, אבל זאת רק לאחר אישור מחשבון ההורים.

הוובקינז הגיעו לישראל בתחילת שנת 2009 ע"י חברת P.M.I ובעקבות כך המשחק תורגם במלואו לעברית עבור הקהל הישראלי. בתום הזיכיון כמה שנים לאחר מכן, הופסקה מכירת הבובות בחנויות הצעצועים בארץ והוסרה התמיכה של המשחק בשפה העברית.

בשנים 2009–2011, חברת גאנז וחברת Cepia LLC שיתפו את הוובקינז יחדיו עם המוצר אוגרי הזוזו.

ב-14 באוקטובר 2025 הושקה גרסת דפדפן מחודשת למשחק, זאת לאחר הפסקת התמיכה בתוכנת Adobe Flash בינואר 2021.

מהלך המשחק
 הרשמה 
אפשר להרשם לעולם הוובקינז בשתי דרכים:
 הבובות של וובקינז מגיעות עם קוד, איתו ניתן להרשם באתר של וובקינז. עם הרשמת הקוד, המשתמש "מאמץ" את חיית המחמד בעולם הווירטואלי של וובקינז.
 נכנסים לאתר ולוחצים I'm New ולאחר מכן מופיעות על המסך חיות, המשתמש יכול לבחור רק חיה אחת. לאחר מכן המשתמשים בוחרים לחיה מגדר ושם, הם בוחרים שם משתמש וסיסמה. שני המשתמשים יכולים להוסיף גם את האימייל שלהם ובכך אם שכחו את סיסמתם הם יכולים לשנות אותה.

ניתן לאמץ חיות רבות באותו חשבון משתמש, והאימוץ הוא בתוקף לכל החיים.

 משחקיות 
המשחק עוסק באימוץ חיות מחמד ובטיפול בהן בעולם וירטואלי הניתן להתאמה אישית. לאחר אימוץ חיית מחמד, השחקנים ניגשים למגוון תכונות כגון:

 טיפול בחיות מחמד: האכלה, טיפוח, משחק עם חיות מחמד והעלאת רמות בהתבסס על אושר ובריאות.
 משחקים ופעילויות: עשרות פעילויות ומשחקים שמתגמלים כסף בתוך המשחק (KinzCash).
 כלכלה: ישנן מספר דרכים להרוויח כסף וירטואלי (KinzCash): משחקים, ביצוע עבודות מזדמנות, מענה על שאלות טריוויה ועוד. הכסף משמש לקניית אוכל, בגדים, רהיטים וכו'.
 ניהול בית: בניית חדרים, הצבת רהיטים, ועיצוב סביבות נושאיות. ישנם ארבעה סוגי חדרים שניתן לבנות: חדר רגיל (בשלושה גדלים שונים), חדר מתחת למים, חצר וצמרת עץ. חלק מהרהיטים הזמינים לקנייה הינם אינטרקטיביים כגון: תנור, מקרר, טלוויזיה, ארון ועוד.
 יצירת קשרים חברתיים: רשימת חברים, שליחת מכתבים וחבילות, מסחר, אזורים מרובי משתתפים ואירועי קהילה.
 אתגרים: אתגרים חודשיים ואקראיים נושאי פרסים וירטואליים.

סוגי וובקינז
עם קנייה/הכנסת קוד למשחק של כל וובקינז מקבלים פרסים המייחדים את החיה.

וובקינז: הוובקינז הרגיל. ניתן לבצע איתו את כל הפעילויות האפשריות לוובקינז.
ובקינז חתימה (Webkinz Signature/Webkinz Gold): בובת וובקינז זהב גדולה יותר מבובת וובקינז רגיל. על כף רגלה של בובת וובקינז זהב חרוטה האות W בזהב. בובת וובקינז זהב יקרה יותר מוובקינז רגיל. כאשר נרשמים עם וובקינז זהב, מקבלים מגוון אפשרויות גדול יותר לבצע עם וובקינז הזהב, מגוון פרסים מיוחד יותר וגדול יותר ואסימון אחד ל"מפעל המשאלות".
ובקינז חתימה קטן: דומה לבובת החתימה אך קטן ממנה (ועדיין גדול מוובקינז רגיל).
ליל' קינז (Lil' Kinz): ניתן לבצע את כל האפשרויות בעולם הוובקינז שוובקינז מבצע עם ליל' קינז. ההבדל היחיד בין וובקינז לליל' קינז הוא בגודל הבובה: הליל' קינז קטן יותר מן הוובקינז ולכן זול יותר ממנו.

בנוסף, קיימים פרפרים בשם "זאמז" שעוקבים אחרי חיות הוובקינז.

וובקינז נקסט
ב-23 באוקטובר 2020 הושק משחק חדש לגמרי מבית הזיכיון, ושמו "וובקינז נקסט" (באנגלית Webkinz Next). הוא פותח במנוע המשחק Unity, המאפשר תמיכה בפלטפורמות מודרניות. בניגוד למשחק הקלאסי שעוצב בדו-מימד, וובקינז נקסט עוצב בתלת-מימד. שני המשחקים פועלים בו זמנית ומקבלים עדכוני תוכן שוטפים. ניתן להתחבר לשני המשחקים עם אותו המשתמש, ואף להעביר פריטים בין המשחקים.

המשחק פותח בין היתר על מנת לפנות לדור החדש ובעקבות הפסקת התמיכה בתוכנת Adobe Flash בינואר 2021, שעל בסיסה פעל המשחק המקורי.

 קישורים חיצוניים 

אתר האינטרנט הרשמי של ובקינז (באנגלית)




קטגוריה:בובות ממולאות
קטגוריה:עולמות וירטואליים
קטגוריה:משחקי אינטרנט